**ΔΕΛΤΙΟ ΤΥΠΟΥ**

**Θέμα: «Ανάληψη υπηρεσίας εκπαιδευτικών Α/θμιας Εκπ/σης Ν.Κυκλάδων»**

Η Διεύθυνση Πρωτοβάθμιας Εκπαίδευσης ανακοινώνει ότι οι εκπαιδευτικοί που ανήκουν οργανικά ή βρίσκονται στη διάθεση ή αποσπάσθηκαν στο ΠΥΣΠΕ Κυκλάδων θα αναλάβουν υπηρεσία την 1η Σεπτεμβρίου 2015 σύμφωνα με τα ακόλουθα:

1. Οι εκπαιδευτικοί που ανήκουν οργανικά σε σχολικές μονάδες αρμοδιότητας ν. Κυκλάδων, θα παρουσιαστούν και θα αναλάβουν υπηρεσία στα σχολεία της οργανικής τους θέσης.

2. Οι εκπαιδευτικοί όλων των ειδικοτήτων που παραμένουν στη **διάθεση του ΠΥΣΠΕ Κυκλάδων (έχουν μεταταχθε**ί, **σύμφωνα με τις υποχρεωτικές μετατάξεις α**π**ό τη Δευτεροβάθμια στην Πρωτοβάθμια Εκπαίδευση και δεν έχουν πάρει ακόμα οργανική θέση)**, οφείλουν να παρουσιαστούν και να αναλάβουν υπηρεσία στην πλησιέστερη σ’ αυτούς σχολική μονάδα εντός του Νομού και να αποστείλουν την αναφορά ανάληψης υπηρεσίας με Fax στη Διεύθυνση Πρωτοβάθμιας Εκπαίδευσης Κυκλάδων, στο 2281079229.

3. Οι εκπαιδευτικοί που αποσπάστηκαν στο ΠΥΣΠΕ Κυκλάδων από άλλα ΠΥΣΠΕ οφείλουν να παρουσιαστούν και να αναλάβουν υπηρεσία στη Διεύθυνση της Πρωτοβάθμιας Εκπαίδευσης ν. Κυκλάδων που εδρεύει στην Ερμούπολη-Σύρου, στη διεύθυνση: Ιωάννη Λαυρεντίου Ράλλη 6 (η Διεύθυνση στεγάζεται σε κτίριο που βρίσκεται στην οδό που οδηγεί στον Ναό του Αγίου Νικολάου, στη δεξιά πλευρά απέναντι από το πάρκο του ναού).

Για οποιαδήποτε επιπλέον πληροφορία-διευκρίνιση είμαστε στη διάθεσή σας.